b"\n_START_ARTICLE_\nMary Kingsley\n_START_PARAGRAPH_\nMary Henrietta Kingsley (f\xc3\xb8dt 13. oktober 1862 i Islington, d\xc3\xb8d 3. juni 1900 i Simon's Town i S\xc3\xb8r-Afrika) var en britisk oppdager og etnolog. Hun dro p\xc3\xa5 strabasi\xc3\xb8se ekspedisjoner i Afrika, ofte alene._NEWLINE_Den anglikanske kirken reagerte p\xc3\xa5 at hun kritiserte misjon\xc3\xa6rene, og forsvarte afrikanske skikker, som polygami. Under ekspedisjonene samlet hun inn krypdyr og fisker, som ble sendt til Natural History Museum i London. Albert G\xc3\xbcnther gav flere fisker artsnavnet kingsleyae, som takk for dette arbeidet._NEWLINE_Da boerkrigen br\xc3\xb8t ut meldte Mary Kingsley seg som frivillig sykepleier. Hun d\xc3\xb8de av tyfoidfeber mens hun stelte boere som var tatt til fange."